Мэлыжьыхь мазэм цIыху нэхъыбэ дыдэ здэщыIэну зыгъэпсэхупIэу 10-м хабжащ Iуащхьэмахуэ лъапэрэ «Роза Хутор» курортымрэ
Бгы-лыжэ спортыр фIыуэ зылъагъуу къэралым исхэм ящыщу мэлыжьыхь мазэм нэхъыбэ дыдэ зэкIуэлIэну зыгъэпсэхупIэу 10-м яхэтщ Iуащхьэмахуэ лъапэрэ «Роза Хутор» курортымрэ.
Рейтингыр зэхэзылъхьахэм къызэрабжамкIэ, мэлыжьыхьым и 1 — 30-хэм къриубыдэу Iуащхьэмахуэ лъапэ щыIэну туристхэм махуэ къэс псэупIэм ику иту сом мини 5 щIатынущ, япэ увыпIипщIыр зыIыгъхэм яхэт адрей курортхэм псэупIэм махуэ къэс сом мини 7-м нэблагъэ щытекIуэдэнущ.
ТурСтарт агентствэм къызэритамкIэ, къуршхэм щыIэ курортхэм мэлыжьыхь мазэм кIуэнухэм псом япэу зытращIыхьынур псэупIэм и уасэр езэгъырабгъуу щытынырщ, лыжэкIэ къыщажыхь гъуэгухэм уэс куу телъынырщ. Туристхэм я бжыгъэр нэрылъагъуу нэхъыбэ ещI фестивалхэмрэ адрей нэгузыужь Iуэхухэмрэ зыгъэпсэхупIэхэм къызэрыщызэрагъэпэщым.
ХъыбарегъащIэ агентствэхэм къатахэм япкъ иткIэ
КъБР-м и Iэтащхьэмрэ Правительствэмрэ я пресс-IуэхущIапIэм игъэхьэзыращ.
